༄༅། །བདེ་གཤེགས་གཙོ་བཞིའི་གསོལ་འདེབས་སྨོན་ལམ་
དངོས་གྲུབ་ཆར་རྒྱུན་ཞེས་
བྱ་བ་བཞུགས།
སྐྱེ་མེད་རྣམ་དག་སྤྲོས་བྲལ་ཀུན་བཟང་མོ། །འགགས་མེད་རྣམ་རོལ་ཤེས་
རབ་ཕ་རོལ་ཕྱིན། །དུས་གསུམ་སངས་རྒྱས་ཐམས་ཅད་འབྱུང་བའི་གནས། །ཡུམ་
ཆེན་ས་ཏྲིག་ཨེར་སངས་གསོལ་བ་འདེབས། །རྣམ་པ་ཀུན་ཀྱི་མཆོག་ལྡན་སྟོང་པ་
ཉིད། །ཟག་མེད་བདེ་བ་ཆེན་པོའི་ཡེ་ཤེས་གར། །རིགས་དང་དཀྱིལ་འཁོར་རྒྱ་
མཚོའི་ཁྱབ་བདག་མཆོག །ལྷ་མཆོག་གཤེན་ལྷ་འོད་ལ་གསོལ་བ་འདེབས། །ངང་
ཉིད་ཀློང་ནས་ཐབས་མཁས་སྣ་ཚོགས་ཀྱིས། །སྐུ་དང་ཞིང་ཁམས་རྒྱ་མཚོའི་སྤྲིན་
བཀོད་ནས། །འགྲོ་བ་འདུལ་བའི་ཕྲིན་ལས་རྒྱས་མཛད་པ། །སྲིད་པ་སངས་པོའི་
ཞབས་ལ་གསོལ་བ་འདེབས། །གྲངས་མེད་དུས་ནས་གོམས་པའི་ཐུགས་བསྐྱེད་
ཀྱིས། །སྟོང་གསུམ་མི་མཇེད་ཞིང་ཁམས་འདུལ་བའི་གཤེན། །སྐུ་གསུང་ཐུགས་
ཀྱི་བསྟན་པ་སྤེལ་མཛད་པ། །སྟོན་མཆོག་བརྒྱ་བའི་མགོན་ལ་གསོལ་བ་འདེབས། །
མཚུངས་མེད་ལྷག་པའི་ལྷ་མཆོག་ཁྱེད་རྣམས་ཀྱིས། །བདག་སོགས་འགྲོ་རྣམས་
རྗེས་སུ་བཟུང་ནས་ཀྱང༌། །གདུལ་བྱ་འདུལ་བའི་ཕྲིན་ལས་མི་གཡེལ་བར། །ཐར་
བའི་ལམ་ལ་འདྲེན་པར་མཛོད་དུ་གསོལ། །དཔོན་གསས་བླ་མ་ཚུལ་བཞིན་མཉེས་
243

དབྲ་སྟོན་པཎྜི་ཏའི་གསུང་འབུམ་ཕྱོགས་བསྒྲིགས།
བྱེད་ཅིང༌། །ངེས་འབྱུང་བྱང་ཆུབ་སེམས་ཀྱིས་རྒྱུད་སྦྱངས་ཏེ། །མཐའ་བྲལ་དོན་གྱི་
ཉམས་ལེན་ལ་བརྟེན་ནས། །རྣམ་མཁྱེན་ལམ་ལ་ཞུགས་པར་བྱིན་གྱིས་རློབས། །
ལྷག་པའི་བདེན་གཉིས་དབྱེར་མེད་ལྟ་བ་རྟོགས། །ཞི་ལྷག་ཟུང་འཇུག་ཏིང་འཛིན་
སྒོམ་པ་བརྟན། །དག་པ་རབ་འབྱམས་སྤྱོད་པ་མཐའ་རུ་ཕྱིན། །གསང་སྔགས་ཉམས་
ལེན་ནུས་པར་བྱིན་གྱིས་རློབས། །ཁྱད་པར་ཐབས་མཆོག་བསྐྱེད་རིམ་ཏིང་འཛིན་
བརྟན། །ཤེས་རབ་རྫོགས་རིམ་རླུང་སེམས་ལས་སུ་རུང༌། །ཟུང་འཇུག་ལམ་གྱིས་
ལྷ་ཞལ་མངོན་དུ་གྱུར། །མཆོག་ཐུན་ དངོས་གྲུབ་ཐོབ་པར་ བྱིན་གྱིས་རློབས། །
གཞན་ཡང་གནས་སྐབས་ནད་གདོན་བར་ཆད་ཞི། །ཚེ་བསོད་དཔལ་འབྱོར་ལུང་
རྟོགས་ཡོན་ཏན་རྒྱས། །འགལ་རྐྱེན་ཞི་ཞིང་ལེགས་ཚོགས་འཕེལ་བ་ཡིས། །བདེ་
ལེགས་ཕུན་སུམ་ཚོགས་པར་བྱིན་གྱིས་རློབས། །མདོར་ན་རྩེ་གཅིག་གསོལ་བཏབ་
སྨོན་པའི་མཐུས། །སྐྱབས་གནས་ཀུན་འདུས་བདེ་གཤེགས་གཅོ་བོ་བཞིས། །རྟག་
ཏུ་རྗེས་བཟུང་བྱིན་གྱིས་བརླབས་པ་ཡིས། །རང་གཞན་དོན་གཉིས་འགྲུབ་པར་
བྱིན་གྱིས་རློབས། ཞེས་པ་འདི་ནི་རིག་འཛིན་གྱི་ལམ་ལ་དད་པས་ཞུགས་པའི་བཙུན་ བྲ་སྟོན་པས་ཆེད་
དུ་བྲིས་ནས་སྨོན་ལམ་དུ་བྱས་པའོ།
21gp71123
ཨ་ཌ་ཕལ་ལ་)ན་ཨ
244

དབྲ་སྟོན་པཎྜི་ཏའི་གསུང་འབུམ་ཕྱོགས་བསྒྲིགས།